Ahvenanmaan lääni

Ahvenanmaan lääni () oli yksi Suomen lääneistä vuosina 1918–2009. Lääni käsitti saman alueen kuin itsehallinnollinen Ahvenanmaan maakunta. Läänin pääkaupunki ja samalla ainoa kaupunki oli Maarianhamina. Ahvenanmaan lääninhallitus () oli Suomen tasavallan aluehallintoviranomainen Ahvenanmaan maakunnassa. Vaikka lääninhallituslakihttp://www.finlex.fi/fi/laki/ajantasa/1997/19970022 mainitsikin Ahvenanmaan läänin muiden Suomen läänien yhteydessä, sen tehtäväalue oli melkoisen erilainen kuin muualla Suomessa. Useat normaalisti lääneillä olleet tehtävät kuuluivat Ahvenanmaalla maakuntahallitukselle. Itsehallinnollisen Ahvenanmaan ja valtakunnan toimivallan jako merkitsi sitä, että Ahvenanmaan lääninhallituksella oli vähemmän ja osittain toisenlaisia tehtäviä kuin maan muilla lääninhallituksilla, mutta se hoiti myös sellaisia tehtäviä, jotka sille oli annettu valtion erityisviranomaisten puuttuessa maakunnasta. Ajatuksen Ahvenanmaan läänin perustamisesta esitti epävirallinen Ahvenanmaa-komitea, joka oli perustettu etsimään sovintoratkaisua Suomen ja Ruotsin väliseen kiistaan Ahvenanmaasta. Lääniksi erottamisella haluttiin siirtää päätösvaltaa saarille ja se oli yksi vaihe itsehallinnon luomisessa. Itsehallinto oli osa saarten kansainvälistä asemaa koskevan kiistan ratkaisua. Suomen senaatti päätti 13. kesäkuuta 1918 erottaa Ahvenanmaan kihlakunnan Turun ja Porin läänistä ja muodostaa siitä Ahvenanmaan läänin.Asetus Ahvenanmaan kihlakunnan erottamisesta Turun ja Porin läänistä eri lääniksi, 48/1918 Moottoriajoneuvojen rekisterikilvissä Ahvenanmaan tunnuksena ovat kirjaimet ÅL. Valtion aluehallintoa Ahvenanmaalla hoitaa nykyään Ahvenanmaan valtionvirasto. ==Valtion virastot== Lääninhallituksen johtamat valtion virastot olivat: *Työsuojelutoimisto *Keskusrikospoliisi *Varsinais-Suomen maanmittaustoimisto/Ahvenanmaa *Eurooppatiedotus Ahvenanmaalla *Kansaneläkelaitos/Ahvenanmaan vakuutuspiiri *Ahvenanmaan maakunnanvoudinvirasto *Ahvenanmaan maakunnansyyttäjänvirasto *Ilmailulaitos/Maarianhaminan lentokenttä *Länsi-Suomen merivartiosto *Merenkulkulaitos/Saaristomeren merenkulkupiiri *Merenkulkulaitos/Meriturvallisuus/Saaristomeren merenkuluntarkastusyksikkö *Riista- ja kalatalouden tutkimuslaitos (RKTL) Ahvenanmaan toimipiste *Ahvenanmaan oikeusaputoimisto *Ahvenanmaan poliisilaitos *Ahvenanmaan verotoimisto *Ahvenanmaan käräjäoikeus *Ahvenanmaan hallintotuomioistuin *Ahvenanmaan tullipiiri/Maarianhaminan tulli *Kriminaalihuoltolaitos Ahvenanmaalla ==Kunnat 2009 ja 1997 (kaupungit lihavoitu)== * Brändö * Eckerö * Finström * Föglö * Geta * Hammarland * Jomala * Kumlinge * Kökar * Lemland * Lumparland * Maarianhamina * Saltvik * Sottunga * Sund * Vårdö Kuntien asukasluvut 2009 olivat: # Maarianhamina, 11 140 # Jomala, 4 017 # Finström, 2 486 # Saltvik, 1 790 # Lemland, 1 782 # Hammarland, 1 462 # Sund, 1 031 # Eckerö, 923 # Föglö, 562 # Brändö, 496 # Geta, 456 # Vårdö, 445 # Lumparland, 391 # Kumlinge, 371 # Kökar, 258 # Sottunga, 122 ==Kuntamuutokset== Ahvenanmaalla ei ole Suomen itsenäisyyden aikana tapahtunut kuntamuutoksia. ==Maaherra== Ahvenanmaan lääninhallitusta johti maaherra, jonka nimitti tasavallan presidentti sovittuaan asiasta maakuntapäivien puhemiehen kanssa.http://www.finlex.fi/fi/laki/ajantasa/1991/19911144 Vuoden 2010 alusta lähtien maaherra johtaa Ahvenanmaan valtionvirastoa, joka korvasi lääninhallituksen. Ahvenanmaan maaherra on maakunnassa ensi sijassa Suomen hallituksen edustajana. Maaherra avaa ja päättää presidentin puolesta Ahvenanmaan maakuntapäivät. Hänen tehtäviinsä kuuluu myös toimia Ahvenanmaan valtuuskunnan puheenjohtajana. ===Maaherrat 1918–2009=== 1918 Hjalmar von Bonsdorff (1869–1945) 1918–1922 William Isaksson (1866–1924) 1922–1937 Wilhelm Fagerlund (1852–1939) 1938 Torsten Rothberg (1884–1938) 1938–1945 Ruben Österberg (1895–1959) 1945–1953 Herman Koroleff (1883–1957) 1954–1972 Tor Brenning (1903–1983) 1972–1982 Martin Isaksson (1921–2001) 1982–1999 Henrik Gustafsson (1934– ) 1999–2009 Peter Lindbäck (1955– ) == Lähteet == == Aiheesta muualla == * Länsstyrelsen på Åland - nyt Statens ämbetsverk på Åland * Onko Ahvenanmaa lääni?, maaherra Peter Lindbäck Luokka:Suomen läänit Luokka:Ahvenanmaan historia